
Z A P I S N I K
 5 . sjednice Vijeća Mjesnog odbora Ferenščica
15. listopada  2021.

u prostorijama mjesnog odbora Ferenščica,

s početkom u 19:15 sati

NAZOČNI ČLANOVI VIJEĆA:

Ante Palada, Siniša Mikuličić, Ištvan Pacal, Danko Knoblo, Marko Bilić, Iva Majsak, Mirko Bošnjak
NENAZOČNI ČLANOVI VIJEĆA:

Nema
OSTALI NAZOČNI:

Nema
Predsjedava Ante Palada, predsjednik Vijeća.

Zapisnik vodi Danko Knoblo. 

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Bez rasprave jednoglasno, Vijeće prihvaća tekst Zapisnika 4. sjednice Vijeća, održane 15. rujna 2021, bez izmjena.

Na prijedlog predsjednika Vijeće jednoglasno utvrđuje

D N E V N I   R E D

1. Aktualna komunalna problematika.

2. Lista prioriteta za plan MKA 2022.
3. Razno: izvješća, pitanja i prijedlozi.

Ad 1. Aktualna komunalna problematika.
Članovi Vijeća primili su pisani materijal uz poziv..

U raspravi oko aktualne komunalne problematike sudjeluju svi prisutni vijećnici. Raspravljaju o slijedećoj problematici:
1. Nerazmjerni broj kontejnera za odlaganje otpada u Ulici dobrovoljačke skupine Ban Jelačić
2. Utvrđivanje stanja vlasništva nad parcelom nekadašnjeg dućana „Unikonzuma“ u Andrilovečkoj ulici
3. Proširenje Heinzelove od bus stajališta do odvojka za ulicu Donje Svetice
4. Kratkotrajno parkiranje ili dulje zaustavljanje na obilježenim parkirnim mjestima
5. Prijedlog postavljanja prometnih znakova i nove vertikalne signalizacije
6. Prijedlog reorganizacije glomaznog otpada
7. Upit u vezi radova na stepenicama u ulici Donje Svetice 

8.Prijedlog da se zasadi drveće na zelenoj površini ispred trgovine LIDL u ulici Donje Svetice
9. Uvrstiti u redovno održavanje kod Čistoće i Zagrebačkih cesta javnu prometnicu Branka Perice i Dobrovoljačke oružane skupine ban Jelačić
10. Prijedlog za organizaciju adventa
Predsjednik Vijeća MO Ferenščica Ante Palada obavještava sve prisutne vijećnike o mailovima (upitima i prijedlozima građana) pristiglima na službenu mail adresu MO Ferenščica, te da su neki zahtjevi građana poslani na očitovanje i na daljnje postupanje na mail vijeća Gradske četvrti Peščenica-Žitnjak koji su iste poslali ma daljnje postupanje nadležnim gradskim službama i poduzećima.

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić, Iva Majsak, Mirko Bošnjak
Nakon rasprave Vijeće jednoglasno donosi:
Z A K L J U Č A K

o rješavanju komunalne problematike
Temeljem prijedloga Ive Majsak vezanog za nesrazmjerni broj kontejnera za odlaganje otpada u Ulici dobrovoljačke skupine Ban Jelačić , Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:

· da se nadležnom gradskom poduzeću Čistoća izda zahtjev da se izmijeni količina postojećih kontejnera
Obrazloženje: Potrebno je maknuti 2 kontejnera za miješani komunalni otpad te postaviti dodatno umjesto njih jedan kontejner za papir i jedan kontejner za plastiku (ne samostojeće kontejnere sa okruglom rupo za ubacivanje već klasični kontejner sa velikim otvorom) s obzirom da sadašnji broj kontejnera ne odgovara potrebama stanara.
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike
Temeljem prijedloga Ive Majsak vezanog za utvrđivanje stanja vlasništva nad parcelom nekadašnjeg dućana „Unikonzum“ u Andrilovečkoj ulici, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:

· da se nadležnim gradskim uredima da zahtjev za utvrđivanje vlasništva nad navedenom parcelom
Obrazloženje: Potrebno je utvrditi vlasništvo nad parcelama br. 3969/1, 3969/2 i 3968/1 kako bi se, ukoliko utvrđeno vlasništvo to bude dopuštalo, navedena lokacija mogla iskoristiti za nove projekte javne namjene kao npr. izgradnju dječjeg igrališta. 
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

Temeljem prijedloga Stjepana Franca vezanog za proširenje Heinzelove od autobusnog stajališta do odvajanja za ulicu Donje Svetice, Vijeće Mjesnog odbora Ferenščica donosi zaključak kako će obavjestiti gospodina Stjepana Franca:

· da je zatražena intervencija na navedenoj prometnici dio većeg postojećeg projekta koji je trenutno u fazi izdavanja potrebnih dozvola

Obrazloženje: Projekt je započet od strane Grada Zagreba te je u postupku izdavanja svih potrebnih dozvola. Gospodin Stjepan Franc će biti telefonski obaviještena od strane predsjednika Vijeća Mjesnog odbora Ante Palada.
Z A K L J U Č A K

o rješavanju komunalne problematike

Temeljem prijedloga Stjepana Franca vezanog za uvođenje opcije kratkotrajnog parkiranja ili opcije duljeg zaustavljanje na obilježenim parkirnim mjestima, Vijeće Mjesnog odbora Ferenščica donosi zaključak:

· da navedeni prijedlog nadilazi ovlasti MO te da će predlagatelj biti obaviješten od strane predsjednika VMO da se obrati direktno nadležnom gradskom uredu sa svojim prijedlogm

Z A K L J U Č A K

o rješavanju komunalne problematike

Temeljem prijedloga Stjepana Franca vezanog za postavljanja prometnih znakova i nove vertikalne signalizacije (oznake zone smirenog prometa) na ulascima i izlascima iz MO Ferenščica, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:

· da se nadležnom gradskom uredu izda zahtjev za postavljanje prometnih znakova i vertikalne signalizacije (oznake zone smirenog prometa, prijedlog se nalazio u sklopu dokumentacije za pozivu na sjednicu)
Obrazloženje: Zahtjev je utemeljen i jednoglasno prihvaćen, potrebno je postaviti isto radi veće sigurnosti sugrađana i stanovnika kvarta Ferenščica.
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.
Z A K L J U Č A K

o rješavanju komunalne problematike

Temeljem prijedloga Stjepana Franc vezanog za reorganizaciju prikupljanja i odvoza glomaznog otpada, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:

· da se nadležnim gradskim uredima i poduzeću Čistoća proslijedi prijedlog reorganizacije prikupljanja i odvoza glomaznog otpada
Obrazloženje: Smatramo da je prijedlog izvan opcija odlučivanja Vijeća MO, no isto tako smatramo da je prijedlog dobar te da bi ga trebalo poslati nadležnim gradskim uredima i poduzeću Čistća na daljnje razmatranje.
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.
Z A K L J U Č A K

o rješavanju komunalne problematike
Temeljem upita Biserke Cvitanić vezanog za radove koji su bili planirani u PKA 2021. na stepenicama u ulici Donje Svetice, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:

· da se navedeni zahtjev prebaci u plan radova za sljedeću godinu, nakon obustave izvođenja radova zbog obustave procesa javne nabave
Obrazloženje: Smatramo kako je ovaj projekt od velikog značaja za zapadni dio našeg MO te je projekt potrebno izvršiti u sljedećoj godini
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike
Temeljem prijedloga Biserke Cvitanić vezanog za prijedlog da se zasadi drveće na zelenoj površini ispred trgovine LIDL u ulici Donje Svetice, Vijeće Mjesnog odbora Ferenščica donosi zaključak kako je potrebno obavijestiti gospođu Cvitanić:
· da se navedeni zahtjev nije moguće izvršiti zbog tehničkih ograničenja
Obrazloženje: nakon obilaska terena i izvida od stranedjelatnika Zrinjevca dobili smo odgovor kako stabla ne mogu biti posađena na predmetnoj površinizbog parovoda koji prolazi ispod te ga korijenje drveća može oštetiti
Z A K L J U Č A K

o rješavanju komunalne problematike
Temeljem prijedloga Davora Ibriks vezanog za prijedlog da se u redovno održavanje kod Čistoće i Zagrebačkih cesta uvrstiti javnu prometnicu Branka Perice i Dobrovoljačke oružane skupine ban Jelačić, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:

· da se nadležnim gradskim uredima tj. Čistoći i Zagrebačkim cestama izda zahtjev da uvrsti navedene ulice u redovno održavanje
Obrazloženje: Zahtjev za redovno održavanje javnih prometnica ulica Branka Perice i Dobrovoljačke oružane skupine ban Jelačić je neophodno zbog velikog broja novih stambenih jedinica i velikog broja novih stanara koji u njima žive, te je jednoglasno usvojen od strane Vijeća.
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike
Temeljem prijedloga Marka Bilića vezanog za prijedlog i iskazivanje interesa jednog poduzetnika iz MO Ferenščica za organizaciju adventa, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:

· da se nadležnom gradskom uredu izda zahtjev da se provjeri raspoloživost čestice br. 4328/5 u periodu 01.12.2021. – 06.01.2022. kako bi se navedena čestica ustupila/iznajmila od strane grada Zagreba za korištenje organizacije Adventa na Ferenščici
Obrazloženje: Pravna osoba sa sjedištem u MO Ferenščica zainteresina je za organizaciju Adventa na Ferenščici koje bi bilo javno događanje te su iz tog razloga uputli upit putem vijećnika Bilića da se od grada zatraži odobrenje za korištenje predmetne čestice u navedenom periodu. Ukoliko navedena lokacija nije raspoloživa ili grad nije zainteresiran za ustupljivanje iste u obzir dolazi i neka druga javna površina u GČ Peščenica – Žitnjak koja bi bila na približno sličnoj prometnoj lokaciji (uz glavnu prometnicu).
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Ad 2. Lista prioriteta za plan MKA 2022.

1. Stepenice u ulici Donje Svetice prema Lidlu

2. Sjenica u sklopu edukacijskog vrta Onovne škole August Cesarec

3. Ivanićgradskoj 73-75, nogostup od Plac.hr-a prema Cappellu

4. Prometna studija za kompletan MO Ferenščica

5. 
Projektna dokumentacija za oba djela Leprovičke i 2. Ferenščice 1. odvojak kako bi se mogao zatražiti početak izrade dokumentacije od strane VIO koji su preduvijeti za početak radova
6. Andrilovečka 10/1 iza objekta kod Ježevske 1, produljenje pješačke staze – prilaz prema objektu

7. Iscrtavanje parking linija na parkiralištu Donje Svetice kod k.br. 113,115 i 117

8. Iscrtavanje parking linija na parkiralištu 1. Ferenščica 74-88

9. Obnova parking linija na parkiralištu 1. Ferenščica 68-72

10. Ivekovićeva kod k.br.4 – zamjena rubnjaka, spuštanje rubnjaka za pristup kolica

11. Sjeverna strana parka na 4. Ferenščici – opremanje parkovnim inventarom

Ad 3. Razno: izvješća, pitanja i prijedlozi
Pitanje vijećnika Mirka Bošnjaka o saznanjima i informacijama o produženju Ulice grada Vukovara. Vijećnik traži da se Vijeću MO Ferenščica od strane GČ Peščenica – Žitnjak dostave saznanja i ukoliko postoji dokumentacija o produženju i proširenju profila Ulice grada Vukovara. 

Pitanje vijećnice Ive Majsak o izvršenju prometne studije, te mogućnosti prometne regulacije Andrilovečke ulice te njezine prenamjene u jednosmjernu ulicu. Vijećnica traži, a vijeće MO se slaže sa njom, da nam se pojasni procedura kako doći do realizacije prometne studije za cijeli MO Ferenščica kako bi se dobilo cjelovito prometno riješenje za MO Ferenščica.
Dovršeno u 21:15 sati.
KLASA:026-02/21-002/1816 

URBROJ:251-06-11-1104-21-2
U Zagrebu , 15. listopada 2021.

Zapisnik sastavio: 






        Predsjednik
Danko Knoblo






Vijeća Mjesnog odbora








            Ante Palada

